id en id en ms id id id ms ms ms id ms id id id id id id id en ms id id ms ms id ms ms id ms id en
Elok adakan PRU15, jika PM gagal urus ekonomi dan negara, kata Muhyiddin
September 19, 2022 4:24 pm
Elok adakan PRU15, jika PM gagal urus ekonomi dan negara. Pengerusi Perikatan Nasional (PN), Muhyiddin Yassin menyarankan Perdana Menteri, Ismail Sabri Yaakob membubarkan Parlimen bagi memberi laluan kepada pilihan raya umum ke-15 (PRU15), jika gagal menguruskan ekonomi dan negara dengan baik.
“Barisan Nasional sedang menekan perdana menteri untuk membubarkan Parlimen dengan segera supaya pilihan raya dapat diadakan. Saya belum sampai ke tahap mahu mendesak perdana menteri supaya membubar Parlimen.
“Tetapi, saya pun terfikir, jika perdana menteri terus gagal mengurus ekonomi dan negara dengan baik, eloklah pilihan raya diadakan supaya kerajaan baharu yang lebih cekap, prihatin dan bebas rasuah dapat dipilih oleh rakyat,” katanya dalam catatan di Facebook.
Kajian yang dilaksanakan Merdeka Centre for Opinion Research pada Disember 2021 mendapati 12% rakyat mula mengikat perut dengan makan hanya sekali atau dua kali sehari, 12% terpaksa tangguh rawatan perubatan dan 31% lewat bayar hutang serta bil kerana tiada wang.
Kajian oleh Mindshare pula menunjukkan 61% rakyat Malaysia berada dalam kumpulan berpendapatan terkebawah (B60), dengan pendapatan isi rumah di bawah RM5,000 sebulan, selepas pandemik Covid-19 melanda negara, manakala 76% daripada kumpulan itu berpendapatan kurang RM3,000 sebulan.
Muhyiddin berkata, kejatuhan nilai ringgit, kenaikan kadar inflasi dan keadaan ekonomi pasca pandemik memberi kesan buruk kepada kehidupan rakyat.
“Selaku pengerusi Majlis Pemulihan Negara (MPN), saya telah menyuarakan kebimbangan saya dan mengemukakan beberapa cadangan MPN kepada kerajaan, termasuk melaksanakan semula moratorium untuk perusahaan mikro, kecil dan sederhana yang terkesan.”
Katanya, banyak perniagaan atau perusahaan terpaksa menutup atau mengecilkan operasi kerana kekurangan tenaga kerja, industri pula menanggung kerugian dan pemulihan negara terencat disebabkan masalah itu.
Beliau turut mendakwa isu kejatuhan nilai ringgit tidak dipandang serius oleh perdana menteri yang gagal menjelaskan langkah akan diambil kerajaan untuk membendungnya.
“Malah, dikatakan ini bukan masalah besar. Kononnya, Malaysia tidak berada dalam krisis. Malaysia mengimport sebahagian besar bahan makanan. Tahun lalu, nilai import bahan makanan saja mencecah RM63 bilion. Jika nilai ringgit terus merudum, harga barangan makanan akan menjadi lebih mahal.
“Is this okay? No, it is not okay. Nampaknya, perdana menteri tidak memandang semua isu ini sebagai sesuatu yang penting.”
Kelmarin, Ismail dilaporkan berjanji akan segera berbincang dengan “Top Five” Umno mengenai pembubaran Parlimen.
“Kita sudah hampir ke PRU15…percayalah sikit masa lagi. Saya mendengar dengan jelas (gesaan pembubaran),” kata Ismail pada Ahad lalu.
Susulan itu, Setiausaha Agung Umno, Ahmad Maslan dilaporkan berkata, parti itu yakin PRU15 akan diadakan antara Oktober hingga Disember ini, bersandarkan ucapan perdana menteri bahawa pembubaran Parlimen akan dibuat sedikit masa lagi.
Rundingan “Top Five” Umno yang dijadualkan 30 Sept ini akan diteruskan.
Penggal Parlimen semasa akan tamat pada 16 Julai 2023 dan PRU15 perlu diadakan menjelang pertengahan September 2023, tetapi sesetengah pemimpin Umno mendesak ia diadakan tahun ini susulan kemenangan BN dalam beberapa pilihan raya negeri baru-baru ini.
Polis tak boleh dakwa rakyat Malaysia ambil ganja di Thailand, kata peguam
Datuk Seri ‘putar alam’, berdepan risiko dipenjara
Tentera Israel dapat lampu hijau bunuh rakyat Palestin guna dron
Demi ‘perpaduan ummah’, Muhyiddin tak boleh paksa PAS pilih BN atau PN, kata Tuan Ibrahim
Elak tragedi hitam berulang, terima sebagai ahli, bukan calon PRU, Zaharin diberitahu
Azmin yakin PN akan jadi kerajaan selepas PRU15
Kebenaran PAS yang berubah-ubah
Negeri diterajui PH tak bubar DUN jika PRU15 tahun ini
PKR akan ‘gempur’ kawasan dikhianati di Perak
Tanah diidamkan tak dapat, wang RM125,000 pula lesap
© 2020 puteradaily.com. All rights reserved.